גארי קול

גארי מייקל קול (באנגלית: Gary Michael Cole; נולד ב-20 בספטמבר 1956) הוא שחקן קולנוע וטלוויזיה ומדבב אמריקאי, על תפקידו כקנט דיווידסון בסדרה "ויפ" היה מועמד לפרס אמי לשחקן אורח בסדרה קומית לשנת 2014.

ביוגרפיה
קול נולד בפארק רידג' הסמוכה לשיקגו, אילינוי. אביו, רוברט עבד כמנהל פינסי בעירייה ואימו מרגרט היתה עוזרת אדמיניסטרטיבית בבית ספר. יש לו אחות מבוגרת בשם ננסי. הוא החל לחק בתיכון והצגת הבכורה שלו היתה "אתה איש טוב, צ'ארלי בראון" שם שיחק את דמותו של סנופי. הוא למד תיאטרון באוניברסיטת אילינוי לצידם של לורי מטקאלף וג'ון מלקוביץ'.

קריירה 
בשנת 1985 החל קול לשחק בהצגות במסגרת "Steppenwolf Theatre Company". 

בשנת 1986, התארח בפרק בסדרה "מיאמי מחלק מוסר". בשנת 1987, התארח בשני פרקים בסדרה "בלשים בלילה". ב-1988, קיבל לראשונה תפקיד קבוע בסדרת הדרמה "שיחות חצות" (ששודרה עד 1991). בהמשך שיחק גם ב{כ}}"אמריקן גותיק" (1995) ו-"Crusade" (1999); בנוסף הופיע בתפקידי משנה בעשרות סדרות נוספות. בשנת 2000, החל לדובב את דמותו של המנהל שפרד בסדרה "איש משפחה". בשנת 2001, דיבב את דמותו של הארווי בידרמן בסדרה המצוירת "הארווי בירדמן, עורך דין" וב-2002 עסק בדיבוב בסדרה "קים פוסיבול".

בשנת 2002, כיכב בסדרת הטלוויזיה "משפחה שכזאת" ב-The WB, בתפקיד של ויליאם לויד "דוד ביל" דייוויס. את דמות זו גילם בגרסה המקורית של הסדרה השחקן בריאן קית'.  

בקולנוע הופיע במגוון סרטים, בהם "בקו האש" (1993), "I'll Be Home for Christmas" (1998), "המקום העולה" (2001), "אני מרגל" (2002), "קרימינולוגיה 101" (2003, סרט טלוויזיה), "דודג'בול" (2004),"הצלצול 2" (2005), "פיינאפל אקספרס" (2008), "המתיחה" (2009). כן דיבב בסרט האנימציה "הופ ארנב" (2011).  

בשנת 2007 שיחק בסרט הטלוויזיה "הדיוקס קורעים את האזרד: ההתחלה" המשך לסרט משנת 2005 - הדיוקס קורעים את האזרד. בשנה זו השתתף גם במספר פרקים בסדרת הטלוויזיה ״עקרות בית נואשות״ בשנת 2010 שיחק בסדרה "החבר'ה הטובים" ברשת FOX, בתפקיד של דן סטארק, בלש לשעבר.   

בשנת 2014 שיחק בסרט הקומי "תמי" בכיכובה של מליסה מקארתי, ובסרט "פגישה והחלפה". בשנת 2015 השתתף בסרט הדרמה "Divine Access" לצד בילי ברק, ובסרט "מדליית ארד". בשנה זו החל לדבב בסדרת האנימציה "משפחת מרפי" עד לשנת 2017.   

בשנת 2016 כיכב בתפקיד ראשי בסדרה "רחוב מרסי" של רשת PBS, בתפקיד דמותו של ג'יימס גרין. ב-2017 שב לשחק בעונתה השנייה.  

בשנת 2017 שיחק בסרט "פשעים קטנים", והחל לדבב בסדרת האנימציה של נטפליקס "סטרץ' ארמסטרונג ולוחמי הפלקס" ובנוסף, שיחק למספר פרקים בסדרה "הטובות לקרב", דרמת משפטים אשר מהווה ספין אוף ל-"האישה הטובה". 
בשנת 2019 שיחק בסרט "אמנות המירוץ בגשם", בסדרת הטלוויזיה "אחותי בהפרעה" ב-CBS בכיכובה של נינה דוברב. שיחק גם בסדרה "מעורבת-כזה", הספין אוף השני של הסדרה "שחור-כזה", ברשת ABC.

בשנת 2021 החל לשחק בNCIS את הדמות הראשית, אלדן פרקר, ולדבב בסדרת ההנפשה למבוגרים "כוח Q: גאוות יחידה" בשירות נטפליקס. בשנת 2022 דיבב בסרט "ביוויס ובאטהד עושים את היקום". ב-2023, התארח בפרק בסדרה "NCIS: לוס אנג'לס" ודיבב את דמותו של למונט בסדרה "ולמה".

חיים אישיים 
ב-8 במרץ 1992 נישא לשחקנית טדי סידול , וב-1993 נולדה בתם היחידה, מארי אשר נמצאת על הספקטרום האוטיסטי. ב-2017, הגישה סידול בקשה לגירושים, וב-2018, נפטרה.  ב-7 ביולי 2021, נישא קול למעצבת פנים מישל נאפ.

קישורים חיצוניים

 

 ביוגרפיה של גארי קול
 

שחקני קולנוע וטלוויזיה אמריקאים
מדבבים אמריקאים
אמריקאים שנולדו ב-1956